'สรรพสามิต'ชงกม.ยันอัตราใหม่ไม่แพง
สรรพสามิตชง ครม.พิจารณากฎหมายลูก ยันไม่กระทบผู้ประกอบการ-ผู้บริโภค
25 ก.ค. 2560

สรรพสามิตชง ครม.พิจารณากฎหมายลูก ยันไม่กระทบผู้ประกอบการ-ผู้บริโภคนายสมชาย พูลสวัสดิ์ อธิบดีกรมสรรพสามิต เปิดเผยว่า ในการประชุมคณะรัฐมนตรี (ครม.) วันที่ 25 ก.ค.นี้ คลังจะเสนอ ครม.เห็นชอบกฎหมายลูกรองรับพระราชบัญญัติ (พ.ร.บ.) ภาษีสรรพสามิตฉบับใหม่ที่จะมีผลบังคับใช้ในวันที่ 16 ก.ย. 2560 ซึ่งการจัดเก็บภาษีสรรพสามิตใหม่จะไม่กระทบผู้บริโภค หลังจากกฎหมายฉบับใหม่จะมีการเปลี่ยนแปลงวิธีการคำนวณจากเดิมคำนวณจากราคาหน้าโรงงาน เป็นการจัดเก็บแบบราคาขายปลีก"การเปลี่ยนฐานจัดเก็บภาษีใหม่ จะเป็นการขยายฐานภาษีเพิ่มและอัตราภาษีจะลดลงมากกว่าเพิ่มขึ้น ดังนั้น ผู้ประกอบการจะมาอ้างว่าสรรพสามิตปรับวิธีการแล้วจะขึ้นราคาสินค้าไม่ได้ เพราะการปรับครั้งนี้เป็นการปรับการจัดเก็บภาษีให้มีประสิทธิภาพ ไม่ได้เพิ่มอัตราภาษี" นายสมชาย กล่าวสำหรับอธิบดีกรมสรรพสามิตคนใหม่จะต้องเร่งหาแนวทางการจัดเก็บภาษีประเภทอื่นเพิ่มเติม เช่น เครื่องดื่ม สินค้าฟุ่มเฟือยและสินค้าที่ทำลายสิ่งแวดล้อม สุขภาพ เพื่อเพิ่มรายได้ เนื่องจากการจัดเก็บภาษีสรรพสามิตเริ่มลดลง